Nr. L 173/30 De Europæiske Fællesskabers Tidende 27. 6. 92 RÅDETS FORORDNING (EØF) Nr. 1604/92 af 15. juni 1992 om ændring af forordning (EØF) nr. 2504/88 om frizoner og frilagre RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Euro- pæiske Økonomiske Fællesskab, særlig artikel 113, under henvisning til forslag fra Kommissionen (!), under henvisning til udtalelse fra Europa-Parlamentet (2), og ud fra følgende betragtninger: Det fastsættes i artikel 8, litra b), i Rådets forordning (EØF) nr. 2504/88 af 25.'juli 1988 om frizoner og frilagre (?) bl.a., at forædlingsaktiviteter i en frizone udfø- res i overensstemmelse med Rådets forordning (EØF) nr. 1999785 af 16. juli 1985 om aktiv forædling (?); artikel 5 i sidstnævnte forordning fastsætter, at bevilling til aktiv forædling meddeles, forudsat at fællesskabsproducenternes væsentlige interesser ikke berøres, og at de. økonomiske - forudsætninger for anvendelsen af den pågældende proce- dure er opfyldt; det fastsættes i punkt 8 i bilaget til Rådets afgørelse 91/314/EØEF af 26. juni 1991 om indførelse af et særligt program for De Kanariske Øer som følge deres afsides beliggenhed og økarakter (POSEICAN) (5), at de øko- nomiske forudsætninger, der er fastsat som led i procedu- ren for aktiv forædling, ikke gælder for aktiv forædling, der udføres i De Kanariske Øers frizoner; der findes en lignende bestemmelse i punkt 11 i bilaget til Rådets afgørel- se 91/315/EØF af 26. juni 1991 om indførelse af et særligt program for Madeira og Azorerne som følge af disse regioners afsides beliggenhed og økarakter (POSEIMA) (); forordning (FØF) nr. 2504/88 bør derfor ændres, således at ændringen også gælder for de oversøiske departementer, der befinder sig i en lignende situation med hensyn til beliggenhed i Fælleskabets yderste periferi som ovennævnte territorier — UDSTEDT FØLGENDE FORORDNING: Artikel 1 Artikel 8, litra b), andet og tredje afsnit, i forordning (EØF) nr. 2504/88 affattes således: »Uanset første afsnit er forædlingsaktiviteter i Ham- borgs gamle frihavn og i De Kanariske Øers, Azorernes, Madeiras og de oversøiske departementers frizoner ikke underlagt de økonomiske forudsætninger, der er fastsat i proceduren for aktiv forædling. Hvad angår Hamborgs gamle frihavn beslutter Rådet' dog med kvalificeret flertal på forslag af Kommissio- nen, hvis konkurrencevilkårene i Fællesskabet inden for en given.erhvervsgren påvirkes som følge af denne undtagelse, at de økonomiske forudsætninger, der er fastsat på fællesskabsplan vedrørende aktiv forædling, også skal gælde for de pågældende erhvervsaktiviteter i Hamborgs gamle frihavn.« Artikel 2 Denne forordning træder i kraft på tredjedagen efter offent- liggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Luxembourg, den 15. juni 1992. (1) EFT nr. C 97 af 16. 4. 1992, s. 14. (2) Udtalelse afgivet den 9. juni 1992 (endnu ikke offentliggjort i Tidende). (3) EFT nr. L 225 af 15. 8. 1988, s. 8. (?) EFT nr, L 188 af 20. 7. 1985, s. 1. () EFT nr. L 171 af 29. 6. 1991, s. 5 () EFT nr. L 171 af 29. 6. 1991, s. 10. På Rådets vegne Joåo PINHEIRO Formand